**Съобщение за провеждане на консултации**

За **Екологична оценка на Средносрочна Оперативна програма за изпълнение на стратегията за развитие на пътната инфраструктура в Република България 2014 - 2020 г.,** изготвена съгласно изискванията на Наредба за условията и реда за извършване на екологична оценка на планове и програми (обн. ДВ бр. 57 от 2 Юли 2004 г., посл. изм. ДВ бр. 94 от 30 Ноември 2012 г.)

**1. Информация за възложителя:**

**Лица за контакти:**

Николина Чапанова - и.д. директор на дирекция „Изпълнение на проекти по ОПТ и КФ”, Агенция „Пътна инфраструктура”

Тел/факс/е-mail: 02 9173-316, факс: 02/9533-622, е-mail: n.chapanova@api.bg

Антон Антонов - началник на отдел „Подготовка и изпълнение на проекти, финансирани с кредитни инвестиции”, Дирекция Управление на проекти, финансирани с национални и кредитни инвестиции тел: 02/9173-280, е-mail: a.antonov@api.bg

Георги Попов - главен експерт в отдел „Подготовка на проекти по ОПТ”, дирекция „Изпълнение на проекти по ОПТ и КФ”, тел: 02/9173-243, е-mail: g.popov@api.bg

**2. Обща информация за предложената Програма**

**а) основание за изготвяне на Програмата** – СОПИСРПИ 2014-2020г. е разработена въз основа на чл. 34, ал.2,3,4 и 5 от Правилника за прилагане на Закона за пътищата (ЗП) и в съответствие с чл. 10, ал.1, т.9 от Правилника за структурата, дейността и работата на Агенция „Пътна инфраструктура” и във връзка с чл. 20, ал1, т.2 от ЗП, определящ отговорностите на министъра на транспорта, информационните технологии и съобщенията, в съответствие с държавната политика.

Програмата е разработена в следния обхват:

* Анализ на състоянието на пътния сектор /класификация на пътищата, превозени товари по видове транспорт и автопарк; състояние на републиканската пътна мрежа; състояние на общинската пътна мрежа/;
* Срок и цели на програмата;
* Приоритетни проекти/пътни отсечки от републиканските пътища; пътни отсечки от общинските пътища;мостови проекти/;
* Финансов план;

Със СОПИСРПИ 2014 - 2020 г. се определя рамката за развитие на инвестиционни предложения в обхват „транспорт” от областите по чл. 85, ал.1 на Закона за опазване на околната среда. Разрешенията за строителство представляват окончателни документи, необходими за строителството и реализацията на дейностите по СОПИСРПИ, и се издават по реда на Закона за устройство на територията /ЗУТ/. Тези разрешения се издават след получаване на всички документи, изискващи се от ЗУТ, част от които са решенията и/или становищата по оценка на въздействието на околната среда и решенията по оценка на съвместимост с предмета и целите на опазване на защитените зони по реда на чл. 31 от Закона за биологичното разнообразие /ЗБР/. Настоящата екологично оценка има за цел оценяване на евентуалното въздействие на програмата върху околната среда и интегриране на екологичните съображения в нея, като ще даде и препоръки за опазване на околната среда и за мониторинг на въздействието върху околната среда и човешкото здраве при реализирането на проектите, произтичащи от нея. Тези препоръки е необходимо да се съобразят за всеки проект, като съобразяването им зависи и последващо разрешаване на изпълнението на проектите/издаване на разрешение за строеж/.

**б) период на действие и етапи на изпълнение на Програмата** – периодът на действие на 2014 - 2020 г. до приключване на всички проекти, финансирани по програмата е 01.01.2014 г. - 31.12.2022 г.

**в) териториален обхват** – ОПРР 2014 - 2020 г. е с национален обхват, като по-голямата част от предвидените допустими дейности по съответните Приоритетни оси се отнасят за урбанизирани територии.

**г) засегнати елементи на Националната екологична мрежа (НЕМ)** – **в доклада за екологична оценка е направена оценка на евентуалното въздействие на програмата върху обекти на НЕМ.**

**д) основни цели на Програмата –** Основната цел на програмата е да установи списък с приоритетни проекти, програми и дейности, чийто изпълнение ще доведе до постигане на стратегически цели посочени в Пътната стратегия.

Целите на програмата съответстват на основните цели на СРПИ:

1. Развитие на устойчива пътна инфраструктура;
2. Интегриране на пътната инфраструктура в европейската транспортна система;
3. Постигане на висока безопасност на пътната инфраструктура;
4. Ефективно управление на пътния сектор.

Целите ще бъдат постигнати посредством:

- Ефективна поддръжка чрез разширяване на приложението на пътните договори базирани на показатели на изпълнение за цялата държавна пътна мрежа;

- Степенуване по важност рехабилитация на пътната мрежа;

- Разширяване на основните транспортни коридори ТЕМ-Т, вкл. високоскоростните пътища и магистралите;

- Изпълнение на План за действие на пътната безопасност 2013-2020г., изготвен в сътрудничество със Световната банка;

- Укрепване на административния капацитет на пътната администрация, чрез подходящи форми на обучение и образование;

 - Оптимизиране на вътрешните правила на АПИ определящи процеса на планиране, проектиране, изпълнение и оценка на резултатите;

- Въвеждане на интегрирани транспортни системи /ИТС/ за подобряване на управлението на движението по републиканските пътища.

Развитието на пътната инфраструктура на България през програмен период 2014 – 2020 г. е основната предпоставка за интеграция в транс-европейската пътна мрежа, за ускоряване на регионалното сближаване, за устойчивото развитие на икономиката и подобряване състоянието на околната среда.

СОПИСРПИ има средносрочен обхват и поставя като основна цел постигане на устойчиво развитие на пътната инфраструктура до 2020г., както и ефективна интеграция в транс-европейската мрежа.

Интеграцията на пътната транспортна мрежа на Република България в мрежата на ЕС се изпълнява с общата политика на ЕС за развитие на ТЕМ-Т. Тази политика е насочена към интеграция в европейското пространство и намаляване на изолацията на периферните региони чрез развитие на пътната инфраструктура.

СОПИСРПИ 2014 – 2020 г. определя необходимите инвестиции за изпълнение на стратегията и ще спомогне да се премахнат „тесните места“ в пътната мрежа, като укрепването на връзките за интермодален транспорт и хармонизираното устойчиво развитие чрез опазване на мрежата, с цел да се постигне по-динамично и конкурентно стопанство.

Програмата идентифицира приоритетните проекти, като следва четирите основни принципа заложени в СРПИ. Те включват ***устойчивост, свързаност, достъпност и опазване на активите.***

СОПИСРПИ 2014 – 2020 г. дава списък с приоритетни проекти на **пътни отсечки от РПМ, отсечки от общински пътища и мостове**, който е изготвен следвайки определени процедури за идентификация и оценка.

**Пътни отсечки от републикански пътища –** същите подлежащи на реконструкция, модернизация и ново строителство са с 18 пъти по-малка дължина от тези подлежащи на превантивна поддръжка и рехабилитация. В тези проекти се включват голям обем дейности, които биха могли да окажат негативно въздействие върху околната среда и се налага прецизиране на въздействието по компоненти и фактори, както и включване на редица мерки и условия, които да ограничават тези въздействия.

**Пътни отсечки от общински пътища** – информацията е предоставена от 201 /от общо 264/ общини чрез Националното сдружение на общините и включва 663 общински пътни участъци. Липсата на данни за състоянието на участъците и трафика, не дават възможност да се направи икономическа оценка на мрежата и прилагане на мултикритериен анализ, за да се приоритизират кандидатурите за проекти и поради това, че критерий за това е единствено информацията за състоянието на пътищата, подадена от общините. Пътните отсечки са идентифицирани като километраж от съответния път, като всяка от предвидените дейности се предшества от проектни дейности, както и от процедура по ОВОС и оценка на съвместимост с предмета и целите на опазване на защитените зони от мрежата Натура 2000.

**Мостови проекти –** Приоритизирането на мостовите проекти се основава на оценката на 1312 моста от държавната пътна мрежа извършена в периода 2004 – 2006 г. от консултантска фирма под ръководството на ADVITAM, Франция. Използвана е методиката в Инструкцията за технически надзор и поддържане на мостове и водостоци, издадена от Пътната администрация през 1993г. 64 от мостовете са класирани в категорията много лошо или лошо състояние и са включени в списъка на приоритетните обекти. Списъка е актуализиран през 2010 и 2011г. след извършен оглед от специалисти от областните пътни управления. На мостовете в много лошо и лошо състояние и тези на ТЕМ-Т коридорите е даден приоритет.

**е) финансиране на СОПИСРПИ** - средствата ще бъдат осигурени от различни източници на приходи, като винетки, др. пътни такси, средства за безвъзмездно финансиране от ЕС, държавни субсидии, заеми и сделки за публично-частни партньорства /ПЧП/. Приходите от винетки и др. пътни такси ще се използват за покриване на разходите по поддръжка, докато останалите ще се използват за покриване на капиталови разходи. В програмата е представена разбивка на разходите по дейности и източници на финансиране.

**ж) срокове и етапи за изготвяне на Програмата и наличие, нормативно регламентирано, на изискване за обществено обсъждане или друга форма за участие на обществеността** – няма изискване за обществено обсъждане. В процеса на подготовката на Програмата ще се провеждат обсъждания със заинтересованите страни и с обществеността.

**3. Орган, отговорен за приемането на Програмата и орган, отговорен за прилагането на Програмата**

Органът, отговорен за одобрение на Стратегия за развитие на пътната инфраструктура в Република България 2014 - 2020 г. и Средносрочната оперативна програма за изпълнение на стратегията е Министерския съвет.

Орган, отговорен за прилагането на Програмата е Агенция „Пътна инфраструктура”.

**4. Място за публичен достъп** – Екологична оценка на СОПИСРПИ за периода 2014-2020 г.,Нетехническото резюме на Екологичната оценка и проекта на програмата са на разположение на интересуващите се на адрес: гр. София 1606, бул. „Македония” № 3, ет. 1, отдел „ППОПТ”, дирекция ИПОПТКФ, всеки работен ден от 9:00 до 17:30 часа.

Документите са публикувани на електронната страница на Агенция „Пътна инфраструктура“ ([www.api.bg](http://www.api.bg)), в секция „Нормативна база”, категория „Документи”.

**5. Време за публичен достъп –** 30 дни от датата на публикуване: от 16.03.2015 г. до 16.04.2015 г.

**6. Начин за изразяване на становище –** становищата и мненията могат да се депозират на място, с писма на адрес: гр. София 1606, бул. „Македония” № 3 , по факс: 02/952-14-84 и по електронна поща: е-mail: g.popov@api.bg